Á yén, Araméan bə́ ngáyén naa bə́ yídíbán á mís mə́ Ísraɛ̂l, bə́ mān fɔ̄ɔ̄ kóǎn miǹkunda myábán. 16Hadadɛzɛr a lómó bod nə́ bə́ kə nɔ̌ŋ Araméǎn yā óswē á yād, bə́ sɔ́ɔ́ ai miǹkunda myábán. Shovak, ǹdzóe bəzimbi bə́ Hadadɛzɛr énye a tɔá ńkūkúmá wabán. 17Á wóg Dávid a ngáwóg nālá a mǎn fɔ̄ɔ̄ kóan Ísraɛ̂l bə́sə, a daŋá Yórdan a kə́ suan á Hélam. Araméan bə́ kə́ vúl Dávid ǹkán bítá ósū, bə́ ngalúman ai nyé. 18Hədá, ńdɔ Araméan bə́ ngátəg ósū Ísraɛ̂l. Dávid a wé bɔ̄ é bod bálúman á bikálíg miǹtɛd zamgbál; ébá bə́ lúmuŋan á sí tóyína məwóm mə́nyi; a bímí Shovak, ǹkúkúmá bəzimbi, ńdɔ̄ fə a ngáwú vóm tē. 19Á yén, mīńkúkúmá mísə̄ yā mí zaa kǎ Hadadɛzɛr mí ngáyén naa Ísraɛ̂l bə́ təgə yǎ bɔ̄, ńdɔ̄ bə́ ngábɔ ekom miǹkɔ́bɔ ai Ísraɛ̂l, bə́ və̄ŋán bəlɔ̌ bábán. Araméan bə́ ngambáda fɔ́ɔ́ á bǎd dúgān sɔ́ ka mvóg Amon.